
Αρ. Φύλλου 890 


22 Οκτωβρίου 2001 


ΠΕ ΡΙΕΧΟΜΕ ΝΑ 

ΔΙΑΤΑΓΜΑΤΑ 

Έγκριση διενέργειας πρόσχωσης θαλάσσιας έκτασης 
στην περιοχή «Άρβη» Δήμου Βιάννου, Νομού Ηρα¬ 
κλείου. 1 

ΑΠΟΦΑΣΕΙΣ 

Σταθμός «Άγιος Αντώνιος» - Οδός Κύπρου Προσωρινή 
Κατάληψη Χώρων για τις Ανάγκες Κατασκευής του 


Έργου του Μετρό. 2 

Σήραγγα στ. ΠΛΑΚΕΝΤΙΑ - στ. ΣΤΑΥΡΟΣ Προσωρινή 
Κατάληψη Χώρων για τις Ανάγκες Κατασκευής του 
Έργου του Μετρό. 3 


ΔΙΑΤΑΓΜΑΤΑ 

(ΐ) 

Έγκριση διενέργειας πρόσχωσης θαλάσσιας έκτασης 
στην περιοχή «Άρβη» Δήμου Βιάννου, Νομού Ηρα¬ 
κλείου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 9 του Α.Ν. 2344/1940 (ΦΕΚ 
154Α') «περί αιγιαλού και παραλίας", όπως ισχύουν. 

2. Το υπ’ αριθ. πρωτ. 10441/8336/7.11.2000 έγγραφο 
της Δ/νσης Τεχνικών Υπηρεσιών Νομαρχιακής Αυτοδ/σης 
Ηρακλείου, με το οποίο έχει ζητήσει την παραχώρηση της 
χρήσης αιγιαλού για την εκτέλεση του λιμενικού έργου (α¬ 
λιευτικό καταφύγιο) στη θέση «ΑΡΒΗ» Δήμου Βιάννου, 
Νομού Ηρακλείου. 

3. Την υπ’ αριθ. 1904/Φ. 162/12.7.1996 (ΦΕΚ 1046/ 
13.9.1996 τ.Δ') απόφαση του Αν/ρωτή Περιφ/κού Δ/ντή Η¬ 
ρακλείου, με την οποία έχουν καθορισθείτα όρια αιγιαλού 
- παραλίας και παλαιού αιγιαλού στη θέση «ΑΡΒΗ» Δήμου 
Βιάννου Νομού Ηρακλείου. 

4. Το υπ’ αριθμ. 542/261/00/Σ. 450/30.3.2000 έγγραφο 
του Γενικού Επιτελείου Ναυτικού/Δ/νση Α2 (ΓΕΝ) με το ο¬ 
ποίο δηλώνει την σύμφωνη γνώμη του. 


5. Το υπ’ αριθ. 919.32704/3/00/Σ. 498/18.4.2000 έγγρα¬ 
φο της Υπηρεσίας Φάρων του Πολεμικού Ναυτικού και το 
από 31/4.7.2001 ΡΑΧτης ιδίας Υπηρεσίας. 

6. Την υπ’ αριθ. 805/1514/Σ. 660/17.7.00 απόφαση του 
Δ/ντή της Γενικής Δ/νσης Περιφέρειας Κρήτης, Δ/νση 
ΠΕ.ΧΩ περί προέγκρισης χωροθέτησης αλιευτικού κατα¬ 
φυγίου Άρβης Δήμου Βιάννου,Νομού Ηρακλείου. 

7. Την υπ’ αριθ. 1177/30.8.2000 απόφαση του Γενικού 
Γραμματέα Περιφέρειας Κρήτης περί έγκρισης περιβαλ¬ 
λοντικών όρων για το έργο «Αλιευτικό Καταφύγιο Άρβης» 
Δήμου Βιάννου στο Νομό Ηρακλείου. 

8. Το υπ’ αριθ. 3117.1/Φ3/Υπ 26/02/12.4.2000 έγγραφο 
της Δ/νσης Λιμένων και Λιμενικών Έργωντου Υπουργείου 
Εμπορικής Ναυτιλίας. 

9. Το από 39/25.2.2000 πρακτικό της Νομαρχιακής Επι¬ 
τροπής Χωροταξίας και Περιβάλλοντος (ΝΕΧΩΠ) των Υ¬ 
πηρεσιών Γεωργίας του Νομού Ηρακλείου. 

10. Το υπ’ αριθ. 406/23.2.2000 έγγραφο της Εφορείας 
Εναλίων Αρχαιοτήτων του Υπουργείου Πολιτισμού. 

11. Το υπ’ αριθ. Φ8/4/2341/1.6.2000 έγγραφο της ΚΓ' Ε¬ 
φορείας Προϊστορικών και Κλασσικών Αρχαιοτήτων του 
Υπουργείου Πολιτισμού. 

12. Το υπ’ αριθ. 502323/29.9.2000 έγγραφο του Ελληνι¬ 
κού Οργανισμού Τουρισμού (ΕΟΤ). 

13. Το υπ’ αριθ. 1853/17.2.2000 έγγραφο της Δ/νσης 
Δημόσιας Υγείας της Νομαρχιακής Αυτοδιοίκησης Ηρα¬ 
κλείου. 

14. Το υπ’ αριθ. 4099/3.8.2000 και οικ. 7880/σΧ- 
4099/6506/29.8.2000 έγγραφα της Δ/νσης Τεχνικών Υπη¬ 
ρεσιών της Νομαρχιακής Αυτοδιοίκησης Ηρακλείου. 

15. Την υπ’ αριθ. 4844/3233/29.5.2001 απόφαση της 
Δ/νσης Τεχνικών Υπηρεσιών Νομαρχιακής Αυτοδιοίκη¬ 
σης Ηρακλείου περί έγκρισης από τεχνικής πλευράς της 
μελέτης κατασκευής του έργου «Αλιευτικό Καταφύγιο 
Άρβης Δήμου Βιάννου» Νομού Ηρακλείου όπως συντά¬ 
χθηκε από το Λιμενικό Ταμείο Ηρακλείου. 

16. Το από 8.6.2001 πρακτικό της Επιτροπής Δημοσίων 
Κτημάτων Ν. Ηρακλείου. 

17. Την υπ’αριθμ. 1271/12.6.2001 εισήγηση της Κτημα¬ 
τικής Υπηρεσίας Ηρακλείου. 

18. Την υπ’ αριθμ. 1054419/6190/Β0010/20.7.2001 από¬ 
φαση του Υπουργού Οικονομικών, περί παραχώρησης 
του δικαιώματος χρήσης αιγιαλού στη Δ/νση Τεχνικών 

Υπηρεσιών Νομαρχιακής Αυτοδ/σης Ηρακλείου για την 
κατασκευή του λιμενικού έργου, (αλιευτικό καταφύγιο) 
στη θέση «Άρβη» Δήμου Βιάννου, Νομού Ηρακλείου. 

19. Την αριθμ. 1039386/441/Α0006/21.4.2000 (ΦΕΚ 
571/τ.Β'/21.4.2000) κοινή απόφαση του Πρωθυπουργού 
και Υπουργού Οικονομικών, που αφορά στην ανάθεση 
αρμοδιοτήτων του Υπουργού Οικονομικών στους Υφυ¬ 
πουργούς. 

Με πρόταση του Υφυπουργού Οικονομικών, αποφασί¬ 
ζουμε: 

Άρθρο μόνο 

Εγκρίνεται η από το Δημόσιο διενέργεια πρόσχωσης 
θαλάσσιας έκτασης συνολικού εμβαδού 12.950,14 τ.μ. 
που βρίσκεται στη θέση «Άρβη» Δήμου Βιάννου Νομού Η¬ 
ρακλείου, η οποία εικονίζεται με τα στοιχεία 1" - 2" - 3" - 4" 
-5"-6"-7"-8"-9"-10"-11"-12"-13"-14"-15"-16"-17" 
-18" -19" - 20" - 21" - 22" - 23" - 24" - 25" - 26" - 27" - 28" - 
29" - 30" - 31" - 32" - 33" - 34" - 35" -1" στο, από 6.9.83, α¬ 
πόσπασμα τοπογραφικού διαγράμματος, με κλίμακα 
1:500, του Υπουργείου Οικονομικών, το οποίο αφορά τον 
καθορισμό αιγιαλού και παραλίας στην περιοχή, όπως αυ¬ 
τό συμπληρώθηκε για την κατασκευή του έργου «Αλιευτι¬ 
κό καταφύγιο στη θέση Άρβη, Δήμου Βιάννου, Νομού Η¬ 
ρακλείου» από τον πολιτικό μηχανικό Λιόκαλο Γεώργιο 
και εγκρίθηκε στις 26.5.2001 από τον Δ/ντή της Δ/νσης Τε¬ 
χνικών Υπηρεσιών της Νομαρχιακής Αυτοδιοίκησης Ηρα¬ 
κλείου. 

Η προαναφερόμενη πρόσχωση να γίνει από την Δ/νση 
Τεχνικών Υπηρεσιώντης Νομαρχιακής Αυτοδιοίκησης Η¬ 
ρακλείου για την κατασκευή του έργου «Αλιευτικό κατα¬ 
φύγιο» προς εξυπηρέτηση, κατά κύριο λόγο, αλιευτικών 
σκαφών της περιοχής και σε έκτακτες περιπτώσεις (δυ¬ 
σμενείς καιρικές συνθήκες) είναι δυνατόν να ελλιμενίζο¬ 
νται και σκάφη αναψυχής. 

Η εκτέλεση των εργασιών να γίνει βάσει της μελέτης, 
που εγκρίθηκε με την από 4844/3233/29.5.2001 απόφαση 
του Δ/ντή των Τεχνικών Υπηρεσιών της Νομαρχιακής Αυ¬ 
τοδιοίκησης Ηρακλείου, «περί έγκρισης από τεχνικής 
πλευράς μελέτης κατασκευής έργου Αλιευτικό καταφύ¬ 
γιο Άρβης, Δήμου Βιάννου» Νομού Ηρακλείου. 

Κατά την πρόσχωση και μετά από αυτή να τηρηθούν ό¬ 
λοι οι όροι που έχουν τεθεί με τα έγγραφα 542/261/00/Σ. 
450/30.3.2000 του Γενικού Επιτελείου Ναυτικού (ΓΕΝ), 
919.32704/3/00/Σ. 498/18.4.2000 της Υπηρεσίας Φάρων 
του Πολεμικού Ναυτικού και το από 31/4.7.2001 ΡΑΧτης 
ίδιας Υπηρεσίας, 805/1514/Σ. 660/17.7.00 απόφαση του 
Δ/ντή της Γενικής Δ/νσης Περιφέρειας Κρήτης, Δ/νση 
ΠΕ.ΧΩ, 1177/30.8.2000 απόφαση του Γενικού Γραμματέα 
Περιφέρειας Κρήτης, 3117.1/Φ3/Υπ. 26/02/12.4.2000 της 
Δ/νσης Λιμένων και Λιμενικών Έργων του Υπουργείου Ε¬ 
μπορικής Ναυτιλίας, 39/25.2.2000 πρακτικό της Νομαρ¬ 
χιακής Επιτροπής Χωροταξίας και Περιβάλλοντος Ν. Η¬ 
ρακλείου (ΝΕΧΩΠ), 406/23.2.2000της Εφορείας Εναλίων 
Αρχαιοτήτων του Υπουργείου Πολιτισμού, Φ8/4/2341/ 

1.6.2000 της ΚΓ' Εφορείας Προϊστορικών και Κλασσικών 
Αρχαιοτήτων του Υπουργείου Πολιτισμού, 502323/ 

29.9.2000 του Ελληνικού Οργανισμού Τουρισμού (ΕΟΤ), 
1853/17.2.2000 της Δ/νσης Δημόσιας Υγείας της Νομαρ¬ 
χιακής Αυτοδιοίκησης Ηρακλείου, 8.6.2001 πρακτικό της 
Επιτροπής Δημοσίων Κτημάτων Νομού Ηρακλείου, 
1054419/6190/Β0010/20.7.2001 απόφαση του Υπουργού 
Οικονομικών. 


Συγκεκριμένα: 

Τα βυθοκορήματα να απορριφθούν σε βάθη μεγαλύτε¬ 
ρα των πενήντα (50) μέτρων και σε απόσταση τουλάχι¬ 
στον ενός (1) ναυτικού μιλίου νοτίως της θέσεως εκτελέ- 
σεως των έργων. 

Να εξασφαλισθεί ότι τα βάθη στα πρόσγεια του έργου 
θα είναι μεγαλύτερα από εκείνα στο εσωτερικό της λιμε- 
νολεκάνης που θα δημιουργηθεί. 

Να τοποθετηθούν ελαστικά παραβλήματα παρά τις θέ¬ 
σεις παραβολής των σκαφών προς αποφυγή ενδεχομέ¬ 
νων ναυτιλιακών κινδύνων. 

Να προβλεφθεί η κατασκευή έργων υποδομής για την ε¬ 
γκατάσταση δικτύων ηλεκτροδοτήσεως, υδροδοτήσεως, 
πυροσβέσεως κλπ. 

Να ενημερωθεί εγκαίρως η Υδρογραφική Υπηρεσία για 
την ημερομηνία έναρξης των εργασιών και το προβλεπό- 
μενο πέρας αυτών προκειμένου να προβεί στην έκδοση 
των σχετικών προαγγελιών για ενημέρωση των ναυτιλλο- 
μένων εφόσον κρίνει ότι τούτο απαιτείται στη συγκεκρι¬ 
μένη περίπτωση. 

Μετά το πέρας εκτελέσεως των εργασιών κατασκευής 
να αποσταλλεί στην ανωτέρω Υπηρεσία λεπτομερής ορι- 
ζοντιογραφία και ακριβές βυθομετρικό διάγραμμα προ¬ 
κειμένου να προβεί στην ενημέρωση των αντιστοίχων ΧΕΕ 
και λοιπών ναυτιλιακών βοηθημάτων. 

Να εξετασθούν αρμοδίως οι τυχόν επιπτώσεις στην ευ¬ 
ρύτερη του θέματος περιοχή λόγω φαινομένων διαβρώ- 
σεως/προσαμμώσεως που ενδεχομένως παρουσια- 
σθούν, οφειλομένων στην κατασκευή των εν λόγω έργων, 
προκειμένου να αντιμετωπισθούν καταλλήλως. 

Η φωτοσήμανση των έργων να γίνει σύμφωνα με τις ο¬ 
δηγίες της Υπηρεσίας Φάρων και να περιλαμβάνει τα α¬ 
κόλουθα δύο σκέλη: 

α) Την προσωρινή φωτοσήμανση των έργων κατά την 
διάρκεια της εκτέλεσής τους και 

β) Την οριστική φωτοσήμανση, μετά την ολοκλήρωσή 
τους. 

Η προσωρινή φωτοσήμανση των έργων απαιτείται να ε- 
κτελεσθεί σύμφωνα με το άρθρο 21 του Ν. 1629/51 «Περί 
Φάρων». 

Η έναρξη λειτουργίας της προσωρινής φωτοσήμανσης 
απαιτείται να γνωστοποιηθεί στην Υπηρεσία Φάρων, κοι¬ 
νοποιημένη στην Υδρογραφική Υπηρεσία, μνημονεύο¬ 
ντας τα παρακάτω στοιχεία, που θα διαπιστωθούν μετά 
την εγκατάσταση, προκειμένου να εκδοθεί αγγελία ενη¬ 
μέρωσης των ναυτιλλομένων: 

α) Είδος φανού, χρώμα φωτός και χαρακτηριστικό. 

β) Ακριβής θέση φανού και χάρτης από τον οποίο έχει 
ληφθείτο στίγμα. 

γ) Ακριβές ύψος φανού από την επιφάνεια της θάλασ¬ 
σας. 

δ) Απόσταση από την οποία ο φανός είναι ορατός. 

ε) Είδος υποδοχής επί της οποίας είναι τοποθετημένος 
ο φανός. 

Για την αποφυγή ναυτικού ατυχήματος, η προσωρινή 
φωτοσήμανση απαιτείται να εξακολουθήσει να λειτουρ¬ 
γεί και σε περίπτωση διακοπής των έργων ή πέρατος αυ¬ 
τών και μέχρι ενάρξεως λειτουργίας της οριστικής φωτο¬ 
σήμανσης. 

Γ ια την οριστική φωτοσήμανση των έργων μετά την ο¬ 
λοκλήρωση τους απαιτείται να εγκατασταθεί ένας (1) αυ¬ 
τόματος πυρσός, σύμφωνα με τις υποδείξεις της Υπηρε¬ 
σίας Φάρων. 

Η δαπάνη εγκαταστάσεως της οριστικής φωτοσήμαν¬ 
σης βαρύνει σύμφωνα με το Ν. 1629/51 «Περί Φάρων» τον 
προϋπολογισμό των έργων και κατ' επέκταση τον φορέα 
για ωφέλεια του οποίου εκτελούνται αυτά. 

Προς υλοποίηση των ανωτέρω απαιτείται όπως με μέρι¬ 
μνα του Φορέα για ωφέλειατου οποίου εκτελούνται τα έρ¬ 
γα: 

α) Να κατασκευασθεί η υποδοχή του πυρσού, η οποία 
θα αποτελείται από βάση με σκυρόδεμα και σιδηρόπλε- 
κτη κατασκευή (οβελός). Η σιδερόπλεκτη κατασκευή (ο¬ 
βελός) να χρωματισθεί δια λευκού χρώματος, ενώ στο ση¬ 
μείο περιφερειακά του οβελού να τοποθετηθεί έλασμα 
πάχους 1,5 πιπι το οποίο θα χρωματισθεί δια ερυθρού 
χρώματος. Η υποδοχή να τοποθετηθεί σε απόσταση 3-4 
μέτρα από την κεφαλή του λιμενοβραχίονα. 

β) Να τροφοδοτηθεί η υποδοχή με παροχή ηλεκτρικού 
ρεύματος 220ν-50 περιόδων με ανεξάρτητη γραμμή, η ο¬ 
ποία θα καταλήγει σε στεγανό ασφαλειοδιακόπτη στον ε¬ 
ξώστη της υποδοχής. 

Η ηλεκτρική εγκατάσταση να εκτελεσθεί σύμφωνα με 
τους ισχύοντες κανονισμούς του Υπ. Βιομηχανίας. 

γ) Να κατατεθούν στην Τράπεζα της Ελλάδος και στον 
λογαριασμό 232231/0, στο όνομα του Τμηματάρχη Λογι¬ 
στικού Φάρων πέντε εκατομμύρια τριακόσιες πενήντα χι¬ 
λιάδες (5.350.000) δρχ., ποσό που αντιστοιχεί στην αξία 
τυποποιημένου φωτιστικού μηχανήματος, το οποίο θα 
παραληφθεί και θα τοποθετηθεί από τα υπάρχοντα απο¬ 
θέματα της Υπηρεσία Φάρων καθώς και για οδοιπορικά έ¬ 
ξοδα του προσωπικού συνεργείου της, το οποίο θα απο¬ 
σταλεί για την εγκατάστασή του. 

Η ανωτέρω κοστολόγηση του φωτιστικού μηχανήματος 
ισχύει μέχρι 30.12.2001. 

Σε περίπτωση που δεν κατατεθούν τα χρήματα μέχρι 
την παραπάνω ημερομηνία να ζητηθεί νέα κοστολόγηση 
λόγω πιθανής ανατίμησης της αξίας του φωτιστικού μη¬ 
χανήματος. 

Σύμφωνα με το άρθρο 16του Ν. 1629/51 «ΠερίΦάρων", 
η Υπηρεσία Φάρων δεν υποχρεούται σε απόδοση λογα¬ 
ριασμού για δαπάνες φωτοσήμανσης λιμενικών έργων 
και ως εκ τούτου για την δικαιολόγηση της εν λόγω δαπά¬ 
νης, θα αποσταλεί στον φορέα που θα την καταβάλλει, 
μόνο βεβαίωση παραλαβής του καθορισθέντος ποσού 
καθώς και βεβαίωση εγκατάστασης και λειτουργίας των 
φωτιστικών μηχανημάτων μετά το πέρας των έργων. 

Μετά την ολοκλήρωση της υποδοχής του πυρσού, την 
παροχή ηλεκτρικού ρεύματος και την κατάθεση των χρη¬ 
μάτων να εγκατασταθεί από την Υπηρεσία Φάρων το φω¬ 
τιστικό μηχάνημα μέσα σε εύλογο χρονικό διάστημα. 

Για την αποφυγή τυχόν καθυστέρησης εγκατάστασης 
του φωτιστικού μηχανήματος, η Δ/νση Τεχνικών Υπηρε¬ 
σιών Νομαρχ/κής Αυτ/σης Ηρακλείου να ενημερώνει σε 
τακτά χρονικά διαστήματα την Υπηρεσία Φάρων, ως προς 
την πρόοδο των έργων και υλοποίηση των οδηγιών της Υ¬ 
πηρεσίας αυτής, προκειμένου να προγραμματιστεί έγκαι¬ 
ρα η αποστολή του συνεργείου της, προς εγκατάσταση 
του φωτιστικού μηχανήματος. 

Ο αυτόματος πυρσός μετά την εγκατάστασή του θα α¬ 
ποτελεί τμήμα του Φαρικού Δικτύου της χώρας και η πα¬ 
ραπέρα λειτουργία και συντήρησή του θα βαρύνει την Υ¬ 
πηρεσία Φάρων. 

Παράλληλα και πέρα από την φωτοσήμανση των έργων 
με τον αυτόματο πυρσό, απαιτείται σε όλα τα λιμενικά έρ¬ 
γα, που θα κατασκευασθούν (προβλήτες, κρηπιδώματα 


κλπ.) να τοποθετηθεί άπλετος ηλεκτροφωτισμός ώστε το 
περίγραμμά τους να είναι ορατό από τα σκάφη τα οποία 
θα εκτελούν χειρισμούς. 

Νατηρηθούν οι περιβαλλοντικοί όροι που τίθενται και ε- 
γκρίνονται με την υπ’ αριθ. 1177/30.8.2000 απόφαση του 
Γενικού Γραμματέα Περιφέρειας Κρήτης, συγκεκριμένα: 

Να διαμορφωθεί η ακτή σε όλο το παραλιακό μέτωπο 
του οικισμού που υφίσταται διαβρώσεις από τους κυματι- 
σμούς κατά την διάρκεια του χειμώνα. 

Σε ότι αφορά στα αέρια απόβλητα οι επιτρεπόμενες συ¬ 
γκεντρώσεις ρυπαντικών φορτίων αναφέρονται στις ΠΥΣ 
99/10.7.87 (ΦΕΚ 135/Α/28.7.87) και ΠΥΣ 25/18.3.88 (ΦΕΚ 
52/Α/22.3.88). 

Τα μηχανήματα που θα εγκατασταθούν στο εργοτάξιο 
να έχουν τις προϋποθέσεις που προβλέπονται από τις Υ¬ 
πουργικές Αποφάσεις: 
α) Υπ. Απ. 2640/270/(ΦΕΚ 689/18.7.78). 
β) Υπ. Απ. 56206/1613/(ΦΕΚ570/Β/9.9.86) 
γ) Υπ. Απ. 69001/1921/(ΦΕΚ 751/Β/18.8.88) 
δ) Υπ. Απ. 765/(ΦΕΚ81/Β/21.2.91). 

Όσον αφορά τους κραδασμούς κατά την διάρκεια κα¬ 
τασκευής του έργου ορίζονται ως ανώτατα όρια της τα¬ 
χύτητας δόνησης τα παρακάτω: 
α) για συχνότητα 16,5 ΗΖτα 12πιπι/5θο. 
β) για συχνότητα 63 ΗΖτα 15πιηη/5θο μετρώμενα στο ε¬ 
σωτερικό της πλησιέστερης κατοικίας προς την πηγή δο¬ 
νήσεων. 

Οι περιβαλλοντικοί όροι αφορούν τον κύριο του έργου 
και τον Ανάδοχο και η ευθύνη τήρησής τους διατηρείται 
ακόμη και στις περιπτώσεις εκτέλεσης του έργου με την 
μέθοδο των υπεργολαβιών. 

Ο κύριος του έργου οφείλει, κατά τις διαδικασίες επί¬ 
βλεψης παραλαβής να λάβει όλα τα απαραίτητα μέτρα ώ¬ 
στε να εξασφαλίζεται. 

Η τήρηση των περιβαλλοντικών όρων από τον Ανάδοχο, 
στο μέρος που τον αφορούν. 

Η δραστηριότητα αντιμετώπισης και αποκατάστασης 
δυσάρεστων περιβαλλοντικά καταστάσεων οφειλομένων 
σε ενέργειες ή παραλείψεις του αναδόχου, κατά παράβα¬ 
ση των περιβαλλοντικών όρων. 

Ο κύριος του έργου, Ν.Α. Ηρακλείου οφείλει, απότιςπι- 
στώσεις γιατην κατασκευή και λειτουργία του λιμενίσκου 
να εξασφαλίζει κατά προτεραιότητα τις απαιτούμενες δα¬ 
πάνες για τα έργα προστασίας του περιβάλλοντος. 

Για οποιαδήποτε δραστηριότητα ή εγκατάσταση απα¬ 
ραίτητα για την κατασκευή - λειτουργία των έργων, πρέ¬ 
πει προηγουμένως να έχουν χορηγηθεί όλες οι προβλε- 
πόμενες από την κείμενη νομοθεσία άδειες και εγκρίσεις, 
συμπεριλαμβανομένων των εγκρίσεων περιβαλλοντικών 
όρων που απαιτούνται για τις επί μέρους δραστηριότητες 
ή εγκαταστάσεις (μόναδα παραγωγής αδρανών, ετοίμου 
σκυροδέματος κλπ.) και ειδικότερα: 

1) Οι μονάδες παραγωγής αδρανών (σπαστηριοτρι- 
βεία), πρέπει να έχουν σύστημα διαβροχής και συγκρά¬ 
τησης σκόνης. Επίσης οιπάσης φύσεως μεταφορικές ται¬ 
νίες αδρανών πρέπει να είναι καλυμμένες. 

2) Οι εγκαταστάσεις παραγωγής ετοίμου σκυροδέμα¬ 
τος πρέπει να είναι εφοδιασμένες με σύστημα αποκονίω- 
σηςτων σιλό τσιμέντου, του αναμίκτη και της ζυγιάστρας. 

Απαιτούμενα για την κατασκευή του έργου υλικά, μπο¬ 
ρούν να εξασφαλισθούν από νομίμως λειτουργούντα λα¬ 
τομεία ή από λατομεία - δανειοθαλάμους της περιοχής τα 
οποία πρέπει να είναι εφοδιασμένα με την απαιτούμενη α- 

πόφαση έγκρισης περιβαλλοντικών όρων και με την προ¬ 
ϋπόθεση ότι αυτοί τηρούνται επακριβώς. 

Τα παραπάνω ισχύουν και για τους χώρους δανείων, 
καθώς και απόληψη αδρανών από τις κοίτες ρεμμάτων. 

Επιτρέπεται η αλίευση λίθων ή αδρανών υλικών από τη 
θάλασσα τα οποία πιθανόν να απαιτηθούν για την κατα¬ 
σκευή του έργου, ύστερα από έγκριση της αρμόδιας λι¬ 
μενικής αρχής, άνευ χρήσεως εκρηκτικών και σε απόστα¬ 
ση μεγαλύτερη των 50 μέτρων από ακτές. 

Το εργοτάξιο που θα εγκατασταθεί στην παραλία να κα¬ 
ταλάβει την μικρότερη δυνατό έκταση με ευθύνη της επι- 
βλέπουσας Υπηρεσίας και σε όλη την διάρκεια της κατα¬ 
σκευής του έργου ο ανάδοχος να λαμβάνει μέριμνα για 
τον περιορισμό των αιωρουμένων σωματιδίων από τη δια- 
χείρησητων αδρανών υλικών με τον ψεκασμό τους καιτην 
συχνή διαβροχή των υπαίθριων χώρων του εργοταξίου. 

Απαγορεύεται η πλύση των μηχανημάτων του αναδό- 
χου του έργου, η απόρριψη λαδιών στην χερσαία ζώνη με 
την αλλαγή τους. 

Κάθε είδους σκουπίδια, άχρηστα υλικά, παλιά ανταλλα¬ 
κτικά και μηχανήματα, λάδια παντός είδους ενέμετα κλπ. 
να συλλέγονται και να απομακρύνονται από το χώρο του 
έργου η δε διάθεσή τους να γίνεται σύμφωνα με τις ισχύ- 
ουσες διατάξεις. 

Απαγορεύεται η κάθε μορφής καύση υλικών (λάστιχα, 
λάδια κλπ.) στην περιοχή του έργου. 

Απαγορεύεται η ρύπανση των επιφανειακών και υπογεί¬ 
ων νερών από κάθε είδους λάδια, καύσιμα κλπ. 

Απαγορεύεται η απόρριψη παλαιών λαδιών επί του ε¬ 
δάφους. 

Η διαχείριση των μεταχειρισμένων ορυκτελαίων πρέπει 
να γίνεται σύμφωνα με τα προβλεπόμενα στην ΚΥΑ 
71560/3053/ΦΕΚ 665Β/85 και στην ΚΥΑ 98012/2001/96. 

Κάθε είδους εργοταξιακή εγκατάσταση (γραφεία, συ¬ 
νεργεία, αποθήκες κλπ.) να απομακρυνθεί μετά το πέρας 
κάθε εργολαβίας και ο χώρος να αποκατασταθεί και τού¬ 
το ανεξαρτήτως του ιδιοκτησιακού καθεστώτος κάθε ερ- 
γοταξιακού χώρου. 

Απαγορεύεται η παραμονή στο χώρο του έργου και η 
χρησιμοποίηση μηχανημάτων χωρίς το πιστοποιητικό έ¬ 
γκρισης τύπου ΕΟΚ περί θορύβου. 

Η επιβλέπουσα Υπηρεσία υποχρεούται για τον έλεγχο 
της τήρησης των παραπάνω. 

Όπου η διαθέσιμη τεχνολογία δεν εξασφαλίζει αποδε¬ 
κτά επίπεδα θορύβου πρέπει να τοποθετούνται στους χώ¬ 
ρους πρόκλησής του πρόχειρα ηχοπετάσματα. 

Μέση ενεργειακή στάθμη θορύβου κατά την λειτουργία 
των εργοταξίων ορίζονται τα 65άό(Α). 

Να ληφθεί μέριμνα αντιπυρικής προστασίας κατά την 
κατασκευή, για την αντιμετώπιση τυχόν εκδηλώσεων 
πυρκαγιάς από την λειτουργία των μηχανημάτων. 

Να τηρηθούν τα προβλεπόμενα από την ισχύουσα νο¬ 
μοθεσία για την απόρριψη στην θάλασσα υλικών εκσκα¬ 
φής - εκβάθυνσης, τυχόν απόθεσης, επίχωσης/επιχωμά- 
τωσης, πρόσχωσης και βυθοκορημάτων από χερσαίους ή 
θαλάσσιους δανειοθαλάμους. 

Η απόρριψη οποιονδήποτε υλικών/ουσιών στην θάλασ¬ 
σα επιτρέπεται σε εξαιρετικές περιπτώσεις, μετά από θε¬ 
τική γνωμάτευση κατάλληλου εργαστηρίου (ΕΚΘΕ, ΙΘΑ- 
ΒΙΚ, Πανεπιστημίου κ.α.) από την οποία θα προκύπτει ότι 
τα υλικά αυτά δεν είναι επιβλαβή για το θαλάσσιο περι¬ 
βάλλον και άδεια της οικείας Λιμενικής Αρχής, εφόσον 
δεν υπάρχει άλλη εναλλακτική μέθοδος διάθεσης στη ξη¬ 


ρά, όπως προβλέπεται από την ισχύουσα νομοθεσία (Ν. 
743/77, Ν. 1147/81 και Π.Δ. 68/95). 

Λήψη όλων των απαραίτητων μέτρων προς αποφυγή 
ρύπανσης της θάλασσας, που θα υποδειχθούν από την οι¬ 
κεία Λιμενική Αρχή, σύμφωνα με το Ν. 743/77 (ΦΕΚ319Α) 
όπως ισχύει, το Ν. 1269/82 (ΦΕΚ89Α) και Ν. 2252/94 (ΦΕΚ 
319Α), κατά την φάση κατασκευής των έργων και κατά τη 
μελλοντική λειτουργία τους. 

Ιδιαίτερα πρέπει να τηρηθούν οι διατάξεις που επιβάλ¬ 
λουν στον φορέα διαχείρισης: 

α) Την ύπαρξη και λειτουργία κατάλληλων και επαρκών 
ευκολιών υποδοχής καταλοίπων (πετρελαιοειδών, απορ- 
ριμάτων, χημικών λυμάτων κ.α) των σκαφών που θα προ¬ 
σεγγίζουν και εξυπηρετούνται, ως επίσης και χώρων υγι¬ 
εινής για την εξυπηρέτηση του κοινού και των πληρωμά¬ 
των. 

β) Τον εφοδιασμό με όλα τα απαραίτητα τεχνικά μέσα 
και εξοπλισμό αντιμετώπισης εκτάκτων περιστατικών ρύ¬ 
πανσης της θάλασσας από πετρελαιοειδκή (πλωτά φράγ¬ 
ματα, απορροφητικές - διασκορπιστικές ουσίες κλπ.) που 
θα υποδειχθούν από την οικειά Λιμενική Αρχή καθώς και 
τη σχεδίαση που θα πρέπει να εφαρμόζει σε παρόμοια πε¬ 
ριστατικά. 

γ) Τη σύμφωνη με την ισχύουσα νομοθεσία διάθεση των 
λυμάτων - αποβλήτων που θα προέρχονται από τις χερ¬ 
σαίες - παράκτιες (υπάρχουσες και νέες) εγκαταστάσεις 
της ευρύτερης περιοχής του έργου. 

Ο ανάδοχος του έργου πριντην έναρξη των εργασιών ο¬ 
φείλει να ενημερώσει την Λιμενική Αρχή Ηρακλείου προ- 
κειμένου να εφοδιασθεί μετηνπροβλεπόμενη στο άρθρο 
260 ΓΚΛ άδεια. 

Να ληφθούν όλα τα απαραίτητα μέτρα και να γίνει προ¬ 
σωρινή σήμανση με πινακίδες προς αποφυγή ατυχημά¬ 
των κατά τη διάρκεια των εργασιών, όπως θα υποδείξει η 
Λιμενική Αρχή. 

Να ληφθούν όλα τα απαραίτητα μέτρα προς αποφυγή 
ρύπανσης του χερσαίου, θαλάσσιου και περιβάλλοντος 
χώρου, όσο διαρκεί η εκτέλεσή του με μέριμνα του ανα- 
δόχου, ο οποίος να υποχρεούται στην άρση οποιουδή- 
ποτε περιστατικού ρύπανσης που προκαλείται συνεπεία 
του. 

Να εξασφαλιστεί η ασφαλής και άνετη προσόρμιση των 
σκαφών από τυχόν περιορισμό των χερσαίων χώρων κλπ. 
κατά το χρόνο εκτέλεσης. 

Τ α βυθοκορήματα που θα προκύψουν απότις εκσκαφές 
και εφόσον δεν υπάρχει δυνατότητα διάθεσης τους στην 
ξηρά, να διασκορπισθούν σε απόσταση πέραν του ενός 
(1) ναυτικού μιλίου από την ακτή και σε βάθος μεγαλύτε¬ 
ρο από πενήντα (50) μέτρα ώστε να μην αλλοιωθούν τα 
βάθη της περιοχής, μετά από θετική γνωμάτευση αρμόδι¬ 
ου Κρατικού Εργαστηρίου (ΕΚΘΕ ΙΘΑΒΙΚ) από την οποία 
να προκύπτει ότι τα υλικά δεν είναι επιβλαβή για το θα¬ 
λάσσιο περιβάλλον. Σε περίπτωση που απαιτηθεί κατά 
την εκσκαφή του πυθμένα η χρήση εκρηκτικών υλών να 
ληφθούν όλες οι προβλεπόμενες από την νομοθεσία ά¬ 
δειες. 

Να κατασκευασθούν ευκολίες υποδοχής για την παρα¬ 
λαβή πετρελαιοειδών καταλοίπων και απορριμάτων των 
σκαφών που θα προσεγγίζουν. 

Να προβλεφθεί η εγκατάσταση κατάλληλων και επαρ¬ 
κών χώρων υγιεινής, τα απόβλητα των οποίων να διατίθε¬ 
νται νόμιμα χωρίς να επηρεάζουν το θαλάσσιο περιβάλ¬ 
λον. 

Το Κεντρικό Λιμεναρχείο Ηρακλείου να αναφέρει στη 
Δ/νση Λιμένων και Λιμενικών Έργων του Υπουργείου Ε¬ 
μπορικής Ναυτιλίας την έναρξη και το πέρας των εργα¬ 
σιών. 

Οι ανωτέρω αναφερόμενοι περιβαλλοντικοί όροι ισχύ¬ 
ουν μέχρι 31.12.2010 και με την προϋπόθεση ότι θα τη¬ 
ρούνται τα στοιχεία που αναφέρονται στην εγκριθείσα 
Μελέτη Περιβαλλοντικών Επιπτώσεων των Έργων. 

Αλλαγή βασικών χαρακτηριστικών του έργου, όπως αυ¬ 
τό περιγράφεται στη Μελέτη Περιβαλλοντικών Επιπτώ¬ 
σεων, μετους όρους καιτου περιορισμούςτης απόφασης 
έγκρισης περιβαλλοντικών όρων, είναι δυνατή μόνον ε¬ 
φόσον δεν επέρχονται ουσιαστικές διαφοροποιήσεις ως 
προς τις επιπτώσεις στο περιβάλλον και μόνο ύστερα από 
σχετική έγκριση του Τμήματος Χωρ/κού και Περ/κού Σχε- 
διασμού Δ/νσης ΠΕ.ΧΩ Κρήτης. 

Σε κάθε άλλη περίπτωση απαιτείται νέα απόφαση έ¬ 
γκρισης περιβαλλοντικών όρων. 

Κάθε όρος της απόφασης έγκρισης περιβαλλοντικών ό¬ 
ρων δύναται να τροποποιηθεί εφόσον κατά την κατα¬ 
σκευή ή την λειτουργία του έργου προκύπτει ότι δεν προ¬ 
στατεύεται επαρκώς το περιβάλλον. 

Η απόφαση έγκρισης περιβαλλοντικών όρων, καθώς 
και η υποβληθείσα Μελέτη Περιβαλλοντικών Επιπτώσεων 
του έργου πρέπει σε κάθε έλεγχο να βρίσκεται στα γρα¬ 
φεία της επιπβλέπουσας Υπηρεσίας και να επιδεικνύεται 
σε κάθε αρμόδιο, σύμφωνα με την κείμενη νομοθεσία. 

Η μη τήρηση των όρων της απόφασης έγκρισης περι¬ 
βαλλοντικών όρων ή η καθ’ υπέρβασή τους πραγματο¬ 
ποίηση έργων και δραστηριοτήτων με αποτέλεσμα την υ- 
ποβάθμιση του περιβάλλοντος, συνεπάγονται πέραν των 
κυρώσεων από άλλες διατάξειςτης κείμενης νομοθεσίας, 
την επιβολή στους απευθείας των προβλεπομένων από 
τις διατάξεις των άρθρων 28, 29 και 30 του Ν. 1650/86. 

Να τηρηθούν οι διατάξεις του Κ.Ν. 5351/32 «Περί Αρ¬ 
χαιοτήτων». 

Όλες οι εκσφαφικές εργασίες να παρακολουθούνται α¬ 
πό υπαλλήλους της Εφορείας Εναλίων Αρχαιοτήτων και 
της ΚΓ' ΕΠΚΑ, αφού ειδοποιηθούν εγκαίρως, διότι η πε¬ 
ριοχή έχει κηρυχθεί ως αρχαιολογικός χώρος και σε πε¬ 
ρίπτωση ανεύρεσης αρχαίων οι εργασίες να διακοπούν α¬ 
μέσως. 

Σε περίπτωση εκβραχισμού από την γύρω περιοχή να 
γνωστοποιηθούν στη ΚΓ' ΕΠΚΑ, με τοπογραφικό διά¬ 
γραμμα και με φωτογραφίες, τα υποψήφια σημεία εκβρα¬ 
χισμού, ώστε να αποφανθεί σχετικά. 

Να μελετηθεί η κυκλοφορία των οχημάτων στους δύο 
παράλληλους προς την ακτή δρόμους (υπάρχων και προ- 
τεινόμενος) ώστε να εξασφαλίζεται ο άνετος περίπατος 
των πεζών κατά την θερινή περίοδο. 

Να γνωστοποιηθεί στην Υδρογραφική Υπηρεσία του 
Πολεμικού Ναυτικού η έναρξη και το τέλος κατασκευής 
των έργων και μετά την εκτέλεσή τους να αποσταλούν σε 
αυτήν σχεδιαγράμματα κλίμακας 1:500 που δείχνουν τα 
έργα που έγιναν μαζί με τα γύρω απ’ αυτά βάθη, καθώς 
και σχεδιαγράμματα κλίμακας 1:20.000, τα οποία να δεί¬ 


χνουν την γεωγραφική θέση των έργων που εκτελέσθη- 
καν. 

Ο χώρος στον οποίο θα εκτελεσθούν τα έργα θα παρα- 
μείνει κοινόχρηστος και θα χρησιμοποιείται ελεύθερα α¬ 
πό όλους τους πολίτες. 

Τα έργα που θα γίνουν στον αιγιαλό ανήκουν στο δημό¬ 
σιο χωρίς τούτο να υποχρεούται να καταβάλλει καμιά α¬ 
ποζημίωση. 

Το παραχωρούμενο δικαίωμα χρήσης αιγιαλού μπορεί 
να ανακληθεί εκ μέρους του δημοσίου για λόγους εθνικής 
ανάγκης, άμυνας και ασφάλειας της χώρας, αλλά και για 
λόγους κατασκευής δημοσίων και λιμενικών έργων, όπως 
και για λόγους παράβασης των όρων και των προϋποθέ¬ 
σεων μετους οποίους χορηγείται άδεια. Στις περιπτώσεις 
αυτές ο φορέας εκτέλεσης του έργου (Δ/νση Τεχνικών Υ¬ 
πηρεσιών) υποχρεούνται να εγκαταλείψει την χρήση και 
γενικά όλο το έργο μέσα σε τακτή προθεσμία, χωρίς κα¬ 
μία αξίωση αποζημίωσης από το Δημόσιο. 

Η έναρξη των εργασιών είναι δυνατή μετά την έκδοση 
του παρόντος. 

Μετά το τέλος των προσχώσεων θα δημιουργηθεί νέος 
αιγιαλός και παραλία των οποίωντα όρια θα καθορισθούν 
από την αρμόδια Επιτροπή, ο παλαιός αιγιαλός δε ως και 
το γήπεδο που θα δημιουργηθεί από τις προσχώσεις που 
θα γίνουν, μετά τον καθορισμό των νέων οριογραμμών αι- 
γιαλού, παραλίας και παλαιού αιγιαλού, ναεμβαδομετρη- 
θεί να οριοθετηθεί και να καταγραφεί από την αρμόδια 
Κτηματική Υπηρεσία ως κτήμα του Δημοσίου, του οποίου 
η πλήρης κυριότητα ανήκει στο Δημόσιο. 

Απαγορεύεται η εκτέλεση οποιουδήποτε άλλου έργου 
στην ίδια περιοχή, χωρίς την έκδοση σχετικής άδειας από 
την αρμόδια Αρχή. 

Η Δ/νση Τεχνικών Υπηρεσιώντης Νομαρχιακής Αυτοδι¬ 
οίκησης Ηρακλείου να παρακολουθεί την κανονική εκτέ¬ 
λεση των εργασιών σε συνεργασία και με την αρμόδια Λι¬ 
μενική Αρχή και να αναφέρει στην Κτηματική Υπηρεσία Η¬ 
ρακλείου κάθε διαπιστούμενη παράβαση. 

Επίσης η Δ/νση Δημόσιας Υγείας της πιο πάνω Νομαρ¬ 
χιακής Αυτοδιοίκησης να καταβάλει κάθε προσπάθεια και 
να λάβει τα αναγκαία μέτρα, προκειμένου να αποφευχθεί 
η ρύπανση της θαλάσσιας περιοχής. 

Με το παρόν διάταγμα δεν νομιμοποιούνται τυχόν υφι¬ 
στάμενα παράνομα έργα. 

Η μη τήρηση των όρων και των προϋποθέσεων που έ¬ 
χουν τεθεί από τους αρμόδιους φορείς, καθώς και με το 
Διάταγμα αυτό, συνεπάγεται την αυτοδίκαιη ανάκλησή 
του. 

Στον Υφυπουργό Οικονομικών αναθέτουμε τη δημοσί¬ 
ευση και εκτέλεση του παρόντος. 

Αθήνα, 15 Οκτωβρίου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΑΠΟΣΤΟΛΟΣ ΦΩΤΙΑΔΗΣ 

ΑΠΟΦΑΣΕΙ Σ 

Αριθ. 12469 ( 2 ) 

Σταθμός «Άγιος Αντώνιος» - Οδός Κύπρου Προσωρινή 
Κατάληψη Χώρων για τις Ανάγκες Κατασκευής του 
Έργου του Μετρό. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τον Νόμο 1558/1985 (ΦΕΚ 157/26.7.95) «Κυβέρνηση 
και Κυβερνητικά Όργανα». 

2. Τον Ν. 1955/91 (ΦΕΚ 112/18.07.91) περί ιδρύσεως Ε¬ 
ταιρείας με την επωνυμία «ΑΤΤΙΚΟ ΜΕΤΡΟ Α.Ε.» και ειδι- 
κώτερα τις διατάξεις του άρθρου τρίτου «κύρωση της 
σύμβασης» σε συνδυασμό με τα άρθρα έβδομο και δέκα¬ 
το «Απαλλοτριώσεις» του ιδίου Νόμου. 

3 Την απόφαση Υπουργού ΠΕΧΩΔΕ Δ16/010/70/Γ/ 
30.01.92 περί μεταβίβασης δικαιωμάτων και υποχρεώσε- 
ωντου Δημοσίου στην ΑΤΤΙΚΟ ΜΕΤΡΟ Α.Ε. 

4 Την απόφαση Υπουργού ΠΕΧΩΔΕ, Δ16α/04/226/Γ/ 
19.03.92 περί «καθορισμού καθ’ ύλην Τεχνικών Δ/νσεων 
ΓΓΔΕ αρμοδίων για τεχνικά θέματα εποπτείας Νομικών 
Προσώπων Γ.Γ.Δ.Ε.». 

5 Το με αριθμό πρωτοκόλλου ΑΙΧ 19716/10.10.2001 έγ¬ 
γραφο της «ΑΤΤΙΚΟ ΜΕΤΡΟ Α.Ε.» με το οποίο ζητείται η 
προσωρινή κατάληψη της πρασιάς της ιδιοκτησίας με α¬ 
ριθμό 15 (εμβαδόν πρασιάς Ε= 294 μ2), και της πρασιάς 
της ιδιοκτησίας με αριθμό 16 (εμβαδόν πρασιάς Ε= 
187μ2), που βρίσκονται στις οδούς Κύπρου, Εθνάρχου 
Μακαρίου και Παύλου Μελά, στο Δήμο Περιστεριού και 
φαίνονται στο συνημμένο σχέδιο. 


Φερόμενοι ιδιοκτήτες των πιο πάνω χώρων είναι οι: Χρι- 
στοπούλου Βασιλική- Ρόζα, Δέγλερη Παναγιώτα, κ.ά., και 
επειδή: 

Η προσωρινή κατάληψη της υπόψη ιδιοκτησίας κρίνεται 
αναγκαία για την κατασκευή του Μετρό και προβλέπεται 
από τον Νόμο 1955/91 η κατάληψη χώρων που εμπίπτουν 
στους σκοπούς της Εταιρείας «ΑΤΤΙΚΟ ΜΕΤΡΟ Α.Ε.», α¬ 
ποφασίζουμε: 

Την προσωρινή κατάληψη της πρασιάς της ιδιοκτησίας 
με αριθμό 15 (Ε = 294 μ2) και της πρασιάς της ιδιοκτησίας 
με αριθμό 16 (Ε=187 μ2) που βρίσκονται στις οδούς Π. 
Μελά, Κύπρου και Εθνάρχου Μακαρίου, στο Δήμο Περι¬ 
στεριού και φαίνονται στο συνημμένο σχέδιο, το οποίο α¬ 
ποτελεί αναπόσπαστο μέρος της απόφασης αυτής. 

Μετά το πέρας των εργασιών ο χώρος θα αποδοθεί 
στον ιδιοκτήτη του στην κατάσταση που αυτός βρίσκεται 
πριν από την κατάληψη. Προς τούτο η «ΑΤΤΙΚΟ ΜΕΤΡΟ 
Α.Ε.» θα καταγράψει την υφιστάμενη, προ της κατάλη¬ 
ψης, κατάσταση. 

Η κατάληψη θα διαρκέσει μέχρι την ολοκλήρωση του 
έργου. 

Η αποζημίωση για την προσωρινή κατάληψη της παρα¬ 
πάνω ιδιοκτησίας θα καθορισθεί όπως προβλέπεται από 
τις διατάξεις του δεκάτου άρθρου του Ν. 1955/91. θα κα¬ 
ταβληθεί δε όπως ορίζεται στο άρθρο τρίτο του ιδίου Νό¬ 
μου. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 22 Οκτωβρίου 2001 

Ο ΥΠΟΥΡΓΟΣ 

Κ.ΛΑΛΙΩΤΗΣ 

Αριθ. 12470 (3) 

Σήραγγα στ. ΠΛΑΚΕΝΤΙΑ - στ. ΣΤΑΥΡΟΣ Προσωρινή Κα¬ 
τάληψη Χώρων για τις Ανάγκες Κατασκευής του Έρ¬ 
γου του Μετρά. 

ΟΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1 Τον Νόμο 1558/1985 (ΦΕΚ 157/26.7.95) «Κυβέρνηση 
και Κυβερνητικά Όργανα». 

2 Τον Ν. 1955/91 (ΦΕΚ 112/18.7.91) περί ιδρύσεως Ε¬ 
ταιρείας με την επωνυμία «ΑΤΤΙΚΟ ΜΕΤΡΟ Α.Ε.» και ειδι- 
κώτερα τις διατάξεις του άρθρου τρίτου «κύρωση της 
σύμβασης» σε συνδυασμό με τα άρθρα έβδομο και δέκα¬ 
το «Απαλλοτριώσεις» του ιδίου Νόμου. 

3. Την απόφαση Υπουργού ΠΕΧΩΔΕ Δ16/010/70/Γ/ 
30.01.92 περί μεταβίβασης δικαιωμάτων και υποχρεώσε¬ 
ων του Δημοσίου στην «ΑΤΤΙΚΟ ΜΕΤΡΟ Α.Ε.». 

4 Την απόφαση Υπουργού ΠΕΧΩΔΕ, Δ16α/04/226/Γ/ 
19.03.92 περί «καθορισμού καθ’ ύλην Τεχνικών Δ/νσεων 
ΓΓΔΕ αρμοδίων για τεχνικά θέματα εποπτείας Νομικών 
Προσώπων Γ.Γ.Δ.Ε.». 

Το με αριθμό πρωτοκόλλου ΑΕΧ 19717/10.10.2001 έγ¬ 
γραφο της «ΑΤΤΙΚΟ ΜΕΤΡΟ Α.Ε.» με το οποίο ζητείται η 
προσωρινή κατάληψη των ιδιοκτησιών με στοιχεία 1 (εμ- 
βαδού Ε= 450 μ2), 2 (Ε= 250 μ2), 4 (Ε= 250μ2), 6 (Ε= 400 
μ2), 7β (Ε= 400 μ2), 7α (Ε= 200 μ2), 10 (Ε= 350 μ2), 12 
(Ε= 200 μ2), 13 (Ε= 100 μ2), 14 (Ε= 150 μ2), 16(Ε= 100 
μ2), 18 (Ε= 150 μ2), 19 (Ε= 150 μ2), 22 (Ε= 150 μ2), που 
βρίσκονται στην οδό Δουκίσσης Πλακεντίας, στο Δήμο 
Χαλανδρίου και φαίνονται στο συνημμένο σχέδιο. Φερό- 
μενοι ιδιοκτήτες των πιο πάνω χώρων είναι οι: Νικολοθα- 


νάση Σοφία, Γεωργαράς Ιωάννης, Κεχαγιόγλου Νεκτά¬ 
ριος, Κορωναίος Πέτρος, κ.α., και επειδή 

Η προσωρινή κατάληψη των υπόψη ιδιοκτησιών κρίνε- 
ται αναγκαία για την κατασκευή του Μετρό και προβλέπε- 
ται από τον Νόμο 1955/91 η κατάληψη χώρων που εμπί¬ 
πτουν στους σκοπούς της Εταιρείας «ΑΤΤΙΚΟ ΜΕΤΡΟ 
Α.Ε.», αποφασίζουμε: 

Την προσωρινή κατάληψη των ιδιοκτησιών με στοιχεία 
1 (εμβαδού Ε= 450 μ2), 2 (Ε= 250 μ2), 4 (Ε= 250 μ2), 6 
(Ε= 400 μ2), 7β (Ε= 400 μ2), 7α (Ε= 200 μ2), 10 (Ε= 350 
μ2), 12 (Ε= 200 μ2), 13 (Ε= 100 μ2), 14 (Ε= 150 μ2), 16 
(Ε= 100 μ2), 18 (Ε= 150 μ2), 19 (Ε= 150 μ2), 22 (Ε= 150 
μ2), που βρίσκονται στην οδό Δουκίσσης Πλακεντίας, στο 
Δήμο Χαλανδρίου και φαίνονται στο συνημμένο σχέδιο, 
το οποίο αποτελεί αναπόσπαστο μέρος της απόφασης 
αυτής. 

Μετά το πέρας των εργασιών οι χώροι θα αποδοθούν 
στους ιδιοκτήτες τους στην κατάσταση που αυτοί βρί¬ 
σκονται πριν από την κατάληψη. Προς τούτο η «ΑΤΤΙΚΟ 
ΜΕΤΡΟ Α.Ε.» θα καταγράψει την υφιστάμενη, προ της κα¬ 
τάληψης, κατάσταση. 

Η κατάληψη θα διαρκέσει μέχρι την ολοκλήρωση του 
έργου. 

Η αποζημίωση για την προσωρινή κατάληψη των παρα¬ 
πάνω ιδιοκτησιών θα καθορισθεί όπως προβλέπεται από 
τις διατάξεις του δεκάτου άρθρου του Ν. 1955/91,9α κα¬ 
ταβληθεί δε όπως ορίζεται στο άρθρο τρίτο του ιδίου Νό¬ 
μου. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 22 Οκτωβρίου 2001 

Ο ΥΠΟΥΡΓΟΣ 

Κ. ΛΑΛΙΩΤΗΣ 





















